C 214/4
DA
Den Europæiske Unions Tidende
16.6.2023
Tirsdag den 17. januar 2023
I.
der henviser til, at det ofte er meget vanskeligt for SMV'er at opretholde en konkurrenceposition på baggrund af globaliseringen af hele detailværdikæden, der ledes af store virksomheder; der henviser til, at de indirekte konsekvenser omfatter standardisering af det kommercielle udbud og af bylandskabet, tømning af bycentre, øget økologisk fodaftryk og indvirkning på arbejdsvilkårene; der henviser til, at en styrkelse af den lokale handel kan bidrage til at imødegå disse konsekvenser;
J.
der henviser til, at detailsektoren med den hurtige udvikling af e-handel i øjeblikket gennemgår en dramatisk forandring, mens detailhandel med flere kanaler, der kombinerer offline- og onlinesalg, skaber både nye muligheder og udfordringer for sektoren;
K.
der henviser til, at inflationen i euroområdet fortsat stiger; der henviser til, at energi- og brændstofpriserne fortsat stiger betydeligt over den gennemsnitlige inflation, fortsat er meget volatile og er en af hovedårsagerne til, at SMV'er lukker; der henviser til, at disse faktorer gør SMV'er og mikrovirksomheder i detailsektoren særligt sårbare;
L.
der henviser til, at små forhandlere ofte påvirkes af store salgsplatforme, der tilbyder lavere priser, fordi de har flyttet deres produktionsomkostninger til tredjelande;
M. der henviser til, at det for at sikre en lige og fair detailhandel i hele Den Europæiske Union er afgørende at installere digitale net med høj kapacitet i alle EU's regioner; der henviser til, at der ifølge Den Europæiske Revisionsret stadig er alvorlige mangler i udbredelsen af disse netværk i EU, hvilket kan forværre den digitale kløft og bringe bæredygtigheden af lokale butikker beliggende i tyndt befolkede områder i fare sammenlignet med dem, der er beliggende i store byer; N.
der henviser til, at Kommissionens meddelelse med titlen »En europæisk detailsektor, der er tilpasset det 21. århundrede« har til formål at styrke detailsektorens konkurrenceevne;
O.
der henviser til, at Revitalise Retail-initiativet, som Kommissionen har fremlagt, støtter digitalisering og modernisering af SMV'er i detailleddet; der henviser til, at støtte til mindre detailhandleres evne til at tilpasse sig disse ændringer er et af de vigtigste skridt for EU's politiske beslutningstagere;
P.
der henviser til, at Kommissionen har glædet sig over andragernes forslag om at oprette en europæisk hovedstad for små detailforretninger og vil overveje mulighederne for at behandle de specifikke spørgsmål, der rejses herved. der henviser til, at i betragtning af vigtigheden af at sikre, at Kommissionens støtteprogrammer giver resultater, mener Kommissionen navnlig, at det er vigtigt at gå videre end at skabe bevidsthed og bidrage direkte til at løse de udfordringer, som SMV'er i detailleddet står over for, og skabe positive virkninger for dem;
Q.
der henviser til, at forslaget kan styrke det igangværende arbejde i byerne inden for rammerne af industri- og SMV-politikken, navnlig Intelligent Cities Challenge, som samler et aktivt fællesskab bestående af 136 byer fra 21 lande for at udnytte banebrydende teknologier og fremme en grøn og digital omstilling og social modstandsdygtighed;
R.
der henviser til, at opbygningen af et robust detailhandelsfællesskab kan være meget nyttig for dem, der ønsker at modernisere og forbedre deres konkurrenceevne;
S.
der henviser til, at overholdelse af administrative formaliteter påvirker SMV'er mere end større virksomheder på grund af deres begrænsede finansielle og menneskelige ressourcer;
T.
der henviser til, at det primært er medlemsstaterne, der har til opgave at regulere detailsektoren; der henviser til, at enhver vurdering af de hindringer, som detailsektoren står over for, bl.a. bør baseres på erfaringer og opfattelser hos virksomheder, arbejdstagere og forbrugere; der henviser til, at medlemsstaterne bør sikre, at de eksisterende bestemmelser ikke i uforholdsmæssig grad påvirker SMV'er og mikrovirksomheder og hindrer deres aktiviteter;
U.
der henviser til, at detailhandel er en sektor, der yder et betydeligt skattemæssigt bidrag, der bidrager til at betale for offentlige udgifter til offentlige tjenester for alle borgere;
V.
der henviser til, at formålet med dette forslag er at fremme den lokale detailhandel og bidrage til den kollektive bevidsthed om denne sektors økonomiske og sociale betydning;